Vrijeme nježnosti

***Vrijeme nježnosti*** američka je filmska drama snimljena 1983. u adaptaciji Jamesa L. Brooksa bazirana na romanu Larryja McMurtryja. Glavne uloge tumačili su Shirley MacLaine, Debra Winger, i Jack Nicholson. To je priča o trideset godina dugim odnosima između  Aurore Greenway (MacLaine) i njene kćerke Emme (Winger). Film je osvojio ukupno 5 Oskara, uključujući i one za najbolji film, najbolju režiju, najbolji adaptirani scenarij, najbolju sporednu mušku ulogu za Jacka Nicholsona, i najbolju glavnu žensku ulogu za Shirley MacLaine, i još 4 Zlatna globusa. Aurora (Shirley MacLaine) i Emma Greenway Horton (Debra Winger) su mati i kćerka koje traže iskrenu romantičnu ljubav. Njih dvije imaju pretjerano izraženi odnos ljubavi-mržnje kako Emma odrasta. Film prati obje žene tokom nekoliko godina dok je svaka od njih u potrazi za smislom života i uživanja.
## Radnja 
Aurora i Emma su mati i kćerka koje su dva različita svijeta. Počevši sa Emminim brakom, Aurora pokazuje kako naporna i draga ona može da bude. Film pokriva nekoliko godina njihovih života i svako od njih pronalazi različit smisao života i zadovoljstvo. Aurora se zabavlja sa  Garrettom Breedloveom, penzionisanim astronautom koji je njihov prvi komšija, i sa njim ostvaruje vezu koja je prilično upečatljiva. Na samom kraju, različite osobe pokazuju svoju ljubav na veoma različite načine.

## Uloge 
* Shirley MacLaine - Aurora Greenway
* Debra Winger - Emma Horton
* Jack Nicholson - Garrett Breedlove
* Danny DeVito - Vernon Dahlart
* Jeff Daniels - Flap Horton
* John Lithgow - Sam Burns
* Lisa Hart Carroll - Patsy Clark 

## Nagrade 
### Oskari 
* Oskar za najbolji film
* Jack Nicholson - Oskar za najbolju sporednu mušku ulogu
* Shirley MacLaine - Oskar za najbolju glavnu žensku ulogu
* James L. Brooks - Oskar za najbolju režiju
* James L. Brooks - Oskar za najbolji adaptirani scenarij
### BAFTA 
Film nije osvojio nijednu BAFT-u ali je imao samo nominaciju i to za Shirley MacLaine u kategoriji najbolje glumice. 
### Zlatni globus 
* Najbolja drama
* Jack Nicholson - najbolji sporedni glumac
* Shirley Maclaine - najbolja glumica
* James L. Brooks - najbolji scenarij
### Ostale nagrade 
* Najbolji film - nagrada Udruženja filmskih kritičara Bostona
* Jack Nicholson - najbolji sporedni glumac - nagrada Udruženja filmskih kritičara Bostona
* Shirley MacLaine - najbolja strana glumica - nagrada David di Donatello
* James L. Brooks - najbolji režiser - nagrada Udruženja režisera (SAD)
* Najbolji film - nagrada Kruga filmskih kritičara Kansas Cityja
* Jack Nicholson - najbolji sporedni glumac - nagrada Kruga filmskih kritičara Kansas Cityja
* Najbolji film - nagrada Udruženja filmskih kritičara Los Angelesa
* Shirley MacLaine - najbolja glumica - nagrada Udruženja filmskih kritičara Los Angelesa
* James L. Brooks - najbolji režiser - nagrada Udruženja filmskih kritičara Los Angelesa
* James l. Brooks - najbolji scenarista - nagrada Udruženja filmskih kritičara Los Angelesa
* Jack Nicholson - najbolji sporedni glumac - nagrada Udruženja filmskih kritičara Los Angelesa
* Debra Winger - najbolja glumica - Nacionalno udruženje filmskih kritičara (SAD)
* Jack Nicholson - najbolji sporedni glumac - Nacionalno udruženje filmskih kritičara (SAD)
* Najbolji film - nagrada Kruga filmskih kritičara New Yorka
* Shirley MacLaine - najbolja glumica - nagrada Kruga filmskih kritičara New Yorka
* Jack Nicholson - najbolji sporedni glumac - nagrada Kruga filmskih kritičara New Yorka
* James L. Brooks - najbolji scenarista - nagrada Udruženja pisaca Amerike 
## Zanimljivosti 
* Jennifer Jones je bila prva koja je posjedovala prava na knjigu i željela je da igra ulogu  Aurore. Sissy Spacek je imala prvu ponudu da igra ulogu koju je odigrala Debra Winger.
* Lik Garretta Breedlovea ne pojavljuje se u romanu i bio je posebno napisan za Burta Reynoldsa od strane scenariste i režisera Jamesa L. Brooksa. Reynoldsu se svidio scenarij ali je već imao angažman u filmu Stroker Ace. Paul Newman i Harrison Ford su bili odbili uloge prije nego što je Jack Nicholson potpisao. Nicholson, u sklopu svoje pripreme za ulogu, razgovarao je sa mnogim astronautima dok je boravio u Houstonu.
* MPAA (organizacija za rejting filmova) je isprva dala filmu rejting R zbog jako izraženih psovki. Nakon žalbe smanjen je na rejting PG (rejting PG-13 nije ni postojao u to vrijeme), postignuće koje je često ponavljao pisac-režiser-producent James L. Brooks u svojim kasnijim filmovima.
* Shirley MacLaine i Debra Winger su obje bile nominirane za Oskar za najbolju glmuicu, koja je pripala samo  MacLaine. Tokom dodjela nagrada na svom putu na pozornicu, ona je navodno šapnula Debri Winger: "Pola ove nagrade pripada i tebi," na šta je Winger navodno odgovorila: "Onda ću uzeti pola."
* John Lithgow je bio pozvan da zamijeni nekog drugog glumca, a njegova uloga je snimana samo tri dana tokom njegove pauze u snimanju filma Footloose.  
* Debra Winger ponašala se veoma rastreseno dok je snimala ovaj film, zbog toga što je pokušavala da prebrodi tešku ovisnost o kokainu. U jednom trenutku, ona i Shirley MacLaine su se čak i potukle.
* Louise Fletcher je bila dobila ponudu za ulogu Aurore. 
* Uloga Patsy je prvo bila ponuđena Kim Basinger, koja ju je odbila zbog svog angažmana u filmu Čovjek koji je volio žene. 
* Dok su snimali film u Nebraski, Debra Winger je počela da se zabavlja sa guvernerom Bobom Kerreyjem, koji je izjavio novinarima: "ona me je oborila s nogu" aludirajući na činjenicu da je donji dio njegove noge bio amputiran zbog povreda zadobijenih u ratu u Vijetnamu za čije učešće je odlikovan Medaljom časti.
* Shirley MacLaine je odbila ulogu Diane Freeling u filmu Poltergeist da bi odigrala svoju ulogu Aurore u ovom filmu.
* Jodie Foster je bila odbila ulogu Emme Horton zbog svojih studija na univerzitetu Yale.
* Iako nije naglašeno, većina priče se odvija u rasponu od nekoliko godina tokom kasnih 1970-ih (zidni kalendar sa 1979.-om godinom je vidljiv u scenama). Zanimljivo je da je lik  Garrett astronaut, a ovaj period je bilo vrijeme kad njegova profesija i nije bila toliko potrebna NASA-i. Zadnja misija Apollo se desila 1975. i nije bilo nijedne misije u svemiru sve do misije Space Shuttlea 1981.
* James L. Brooks je primio specijalan poklon na samom kraju snimanja, kao čestitku za završetak svog prvog filma. To je bio crtani-roman pod nazivom "Život u paklu", autora crtača Matta Groeninga. Brooks je bio toliko impresioniran sa stripom da je tražio od Groeninga da kreira inserte animacije za tv-show Tracey Ullman Show. Ovo je bio uvod u stvaranje crtanih serija The Simpsons.
* Duo majke-kćeri iz stvarnog života Janet Leigh i Jamie Lee Curtis bile su u planu da dobiju uloge Aurore Greenway i Emme Horton.
* 'James L Brooks' je bio četvrti po redu režiser koji je osvojio Oskara za režiju a da je to bio njegov režiserski prvijenac. Delbert Mann je bio prvi sa filmom Marty dok je Jerome Robbins bio drugi sa filmom Priča sa zapadne strane. Ostali su bili Robert Redford za film Obični ljudi i Kevin Costner za Ples s vukovima.
* James Garner je bio odbio ulogu Garretta Breedlovea.
* Danny DeVito i Jack Nicholson pojavljuju se opet zajedno u ovom filmu nakon Leta iznad kukavičjeg gnijezda.
         
## Kritike 
## Reference 
## Vanjski linkovi 
* 

Kategorija:Filmovi iz 1983.
Kategorija:Američke romantične drame
Kategorija:Filmovi na engleskom jeziku
Kategorija:Filmovi zasnovani na romanu
Kategorija:Zlatni globus za najbolji film – drama
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolju glavnu žensku ulogu
Kategorija:Filmovi koji su dobili Oscar za najbolju sporednu žensku ulogu
Kategorija:Filmovi koji su dobili Zlatni globus za najbolju glumicu – drama
Kategorija:Filmovi koji su dobili Zlatni globus za najbolju sporednu glumicu
Kategorija:Filmovi s radnjom u Teksasu
Kategorija:Filmovi snimljeni u Houstonu
Kategorija:Filmovi s radnjom u Nebraski
Kategorija:Filmovi snimljeni u Nebraski
Kategorija:Filmovi koji su dobili Oscar za najbolji adaptirani scenarij
Kategorija:Filmovi Paramount Picturesa
Kategorija:Filmovi u režiji Jamesa L. Brooksa
Kategorija:Filmovi koji su dobili Oscar za najbolju sporednu mušku ulogu
Kategorija:Filmovi s radnjom u Iowi